་ལུགས་དགག་ན།ཁ་ཅིག་ཐལ་བའི།།
ཆོས་བཟློག་པས།།བསྒྲུབ་པའི་ངག་ཉིད་འཕེན་ཞེས་ཟེར།།ཐལ་བའི་ངག་གིས་རང་རྒྱུད་ཀྱི།།ཕྱོགས་ཆོས་འཕེན་ན་སྦྱོར་བ་འཇིག།ཐལ་བའི་ཁྱབ་པས་རང་རྒྱུད་ཀྱི་ཁྱབ་པ་འཕེན་མོད།རང་རྒྱུད་ཀྱི་ཕྱོགས་ཆོས་ཐལ་བའི་ངག་གིས་འཕེན་ཞེ་ན།འདི་

ལ་ཁ་ཅིག་དུ་བ་མེད་པར་ཐལ་ཞེས་ཐལ་བའི་དམ་བཅའ་བརྗོད་པས་འཕེན་ཞེས་ཟེར་བ་མི་འཐད་དེ།བསྒྲུབ་པའི་ངག་ལྟར་འདིར་ཡང་དམ་བཅའ་བརྗོད་ན་ལྷག་པས་ཚར་གཅད་པའི་ཕྱིར་རོ།།ཁ་ཅིག་ཐལ་བའི་རྟགས་ཀྱིས་སྟོན་ཏེ་མེ་མེད་པའི་ཕྱིར་ཞེས་བརྗོད།།
པས་བསྒྲུབ་བྱ་དུ་མེད་ལ་དམིགས་པའི་བློ་འཕེན་ལ།དེ་ལ་ཡིད་གཏད་པས་བཟློག་པ་དུ་ཡོད་གོ་བར་བྱེད་དོ།།ཞེས་ཟེར་བ་ལ་མི་རིགས་ཏེ།དུ་མེད་ཀྱི་བློ་འཕངས་པས་དུ་ཡོད་གོ་བར་མི་ནུས་ཏེ།དངོས་ཤུགས་ཀྱི་བརྗོད་བྱ་མ་ཡིན་པའི་ཕྱིར་རོ།།གལ།
ཏེ་ནུས་ན་གྲངས་ཅན་སྒྲ་མ་བྱས་པར་སྨྲ་བ་ལ་གང་མ་བྱས་པ་དེ་རྟག་སྟེ་ནམ་མཁའ་བཞིན་སྒྲའང་མ་བྱས་སོ་ཞེས་བརྗོད་པས་ཀྱང་མི་རྟག་པ་གོ་བར་འགྱུར་རོ།།ཁ་ཅིག་ཐལ་བའི་ཕྱོགས་ཆོས་དང་བསལ་བ་གཉིས་ཀྱིས་བཟློག་པའི་ཕྱོགས་ཆོས་སྟོན་ཏེ་ལ་ལ་མེ
མེད་ཀྱི་ཕྱོགས་ཆོས་ཁས་བླངས་བརྗོད་པས་ཤེས་འདོད་ཡོད་པར་བསྟན་ལ།དུ་བ་མཐོང་བས་བསལ་ཞེས་བསལ་བ་བརྗོད་པས།དུ་ཡོད་ཀྱི་ངོ་བོ་སྟོན་ཅིང་དེ་གཉིས་འཚོགས་ནས་མེ་ཤེས་འདོད་ཀྱི་གཞི་ལ་དུ་བ་ཡོད་པར་བསྟན་པའི་ཕྱིར་རོ་ཞེས་གསུངས་པའང་མི་
འཐད་དེ།དུ་བ་མཐོང་བས་བསལ་ཞེས་ཐལ་འགྱུར་གྱི་ངག་ལ་བསལ་བ་བརྗོད་པ་གཞུང་གང་དུའང་མ་མཐོང་ལ་དུ་བ་མེད་པར་ཐལ་ཞེས་བརྗོད་ན།ཐལ་འགྱུར་གྱི་དམ་བཅའ་བརྗོད་པས་ངག་ལྷག་པ་ལྟར་བསལ་བའང་དག་ལྷག་པ་ཡིན་ནོ།།ཡང་དུ་བ་ཡོད་པས
བསལ་ཞེས་པ་བཟློག་ན།རང་རྒྱུད་ལ་དུ་བ་མེད་པས་མ་བསལ་ཞེས་བརྗོད་དགོས་ལ་དེ་ལྟ་མ་ཡིན་ན་ངག་བཟློག་པར་མི་འགྱུར་རོ།།གཉིས་པ་རང་འདོད་པ་ནི།ཐལ་བའི་ངག་ལ་རང་རྒྱུད་ཀྱི།།དེ་ནི་འཕེན་ཇི་ལྟར་བཟློག་བཞིན་མིན།།ཐལ་བའི་ངག་ལ་རང་

རྒྱུད་ཀྱི་དོན་འཕེན་མོད།ངག་བཟློག་པ་ལྟར་མི་འཕེན་ཏེ།འདི་ལྟར་མེ་མེད་པར་ཁས་བླངས་པའི་རྟགས་མ་བརྗོད་ན་ཐལ་འགྱུར་གྱི་ཕྱོགས་ཆོས་མི་འགྲུབ་ལ་བརྗོད་ན་རང་རྒྱུད་ཀྱི་བསྒྲུབ་བྱང་བརྗོད་པས་ངག་ལྷག་པར་འགྱུར་ཏེ།ནི་ཡིད
པར་ཁས་ལེན་ཞེས་བཟློག་དགོས་པའི་ཕྱིར་རོ།།དེས་ན་ཐལ་བའི་ངག་སྐྱོན་མེད་འདི་ལྟར་དགོད་དེ།སྤྱི་གཅིག་དུ་མ་དང་འབྲེལ་པའི་ཕྱིར་དུ་མར་ཐལ་ཞེས་བྱ་བ་དང་།མེ་མེད་པའི་ཕྱིར་དུ་བ་མེད་པར་ཐལ་ཞེས་ཐལ་འགྱུར་གྱི་དམ་བཅའ་བཀོད་ལ་ཅིའི་ཕྱིར་ཞེས་འདི།
ཐལ་བའི་ངག་འདི་ལྟར་དགོད་དེ་གང་དུ་མ་དང་འབྲེལ་པ་དེ་དུ་མ་ཡིན་ཏེ།སྣོད་ཐ་དད་ཀྱི་རྒྱ་ཤུག་བཞིན་སྤྱི་གཅིག་པོའང་གསལ་བ་དུ་མ་དང་འབྲེལ་ལོ་ཞེས་བྱ་བར་ཆོས་མཐུན་པ་ཉིད་ཅན་ནོ།།གང་གཅིག་མི་སྲིད་པ་དེ་དུ་མ་དང་མི་འབྲེལ་ཏེ་རི་བོང་གི་རྭ་བཞིན་དུ་མ་དང་ལ།
པའི་་འི་འང་གཅིག་ཏུ་མི་སྲིད་དོ།།ཞེས་བྱ་བ་ཆོས་མི་མཐུན་པ་ཉིད་ཅན་ནོ།།ཡང་གང་མེ་མེད་པ་ན་དུ་བ་མེད་དེ།ཆུ་ཀླུང་བཞིན།དུ་བ་དང་བཅས་པའི་ལའང་མེ་མེད་དུ་ཁས་བླངས་སོ།།ཞེས་བརྗོད་པ་ཆོས་མཐུན་པ་ཉིད་ཅན་ནོ།།གང་དུ་མ་ཡོད་པ་ན་མེ།
ཡོད་དེ་ཆང་མང་བཞིན་དུ་བ་དང་བཅས་པའི་ལ་ལ་ཡང་མེ་མེད་དུ་བ་ཁས་བླངས་སོ་ཞེས་བརྗོད་པ་ཆོས་མི་མཐུན་པ་ཉིད་ཅན་གྱི་ངག་གོ།།ངག་དེ་དག་ལ་དུ་མར་ཐལ་ཞེས་བྱ་བ་དང་།དུ་བ་མེད་པར་ཐལ་བ་ཤུགས་ལ་གོ་བས་དངོས་སུ་མི་བརྗོད་དེ།།གཉིས་པ་
སྣང་བྱེད་མི་འཕེན་པའི་ཐལ་འགྱུར་གྱི་མཚན་ཉིད་ནི།ཡང་དག་ཐལ་བ་བཟློག་མི་འཕེན།སུན་འབྱིན་པའི་ཐལ་འགྱུར་བཟློག་པ་མི་འཕེན་པའོ།།གསུམ་པ་དེ་དག་གི་དབྱེ་བ་དཔེར་བརྗོད་ན།གཉིས་ལས་དང་པོ་སྒྲུབ་བྱེད་འཕེན་པ་དང་།མི་འཕན་པར་དབྱེ་བ་ནི།

ང་བཞིན་འབྲས་བུའི་མཚན་ཉིད་དོ།།མི་དམིགས་གསུམ་གྱིས་བསྒྲུབ་མི་འཕེན།།ས་ཕྱོགས་ན་བུམ་པ་མ་དམིགས་པའི་ཕྱིར་མེད་པར་ཐལ་ཞེས་པའི་རང་བཞིན་མི་དམིགས་པ་དང་།དྲ་བ་མེད་པའི་ཕྱིར་དུ་རྒྱུ་ནུས་པ་ཐོགས་མེད་མེད་པར་ཐལ་ཞེས་པའི་འབྲས་བུ་མི་
མིགས་པ་དང་།ནོག་ལྐོག་ཤལ་དང་མི་ལྡན་པས་བལང་མ་ཡིན་པར་ཐལ་ཞེས་པ་ཁྱབ་བྱེད་མི་དམིགས་པའི་བྱེ་བྲག་གསུམ་ལ་སྒྲུབ་བྱེད་འཕེན་པ་མི་རུང་སྟེ།བུམ་པ་ལ་སོགས་པ་ཚད་མས་འགྲུབ་ན་དམིགས་པར་ཡང་གྲུབ་པས་ཕྱོགས་ཆོས་མད་ལ་མགྲུབ་ན་དྷ་ཛ།
འི་དམ་པ་མེད་ལ་བསལ་བ་མེད་ཅིང་རང་རྒྱུད་ཀྱི་ཕྱོགས་ཆོས་མི་འགྲུབ་པའི་ཕྱིར་རོ།།ལྷག་མ་ཡང་དག་གཏན་ཚིགས་ཀུན།།སྒྲུབ་བྱེད་འཕེན་པར་ཤེས་པར་བྱ།།སྔར་བཤད་པའི་ཡང་དག་གི་རྟགས་ཉི་ཤུ་པོས་སྒྲུབ་བྱེད་འཕེན་པར་ཤེས་པར་བྱའོ།།གཉིས་པ་
སྲུང་བྱེད་འཕེན་པ་ལ་རང་རིག་གཞན་རིག་གཉིས་སུ་དབྱེ་ན།བཟློག་པ་རང་རིག་འཕེན་པ་ལྔ།།དཔེར་ན་གྲང་རེག་ཡོད་པའི་ཕྱིར་མི་མེད་པར་ཐལ་བའི་རང་བཞིན་འགལ་བ་དམིགས་པས་ཐལ་བ་ལས་མེ་ཡོད་པས་གྲང་རེག་མེད་ཅེས་རང་བཞིན་འགལ་དམིགས་པ་ཉིད།།།
ཕེན་པ་དང་།བ་མོའི་རེག་པ་ཡོད་པའི་ཕྱིར་ཙནྡན་གྱི་མེ་མེད་པར་ཐལ་ཞེས་ཁྱབ་བྱེད་འགལ་བའི་ཁྱབ་བྱ་དམིགས་པས།ཙནྡན་གྱི་མེ་ཡོད་པས་བ་མོའི་རེག་པ་མེད་ཅེས་འགལ་དམིགས་དེ་ཉིད་འཕེན་པ་དང་།སྤུ་ལོང་བྱེད་པ་ཡོད་པའི་ཕྱིར།དུ་བ་མེད
ར་ཐལ་ཞེས་པའི་རྒྱུ་དང་འགལ་བའི་འབྲས་བུ་དམིགས་པས་དུ་བ་ཡོད་པས་སྤུ་ལོང་བྱེད་པ་མེད་ཅེས་པའི་འགལ་དམིགས་དེ་ཉིད་འཕེན་པ་དང་།ལྟོས་བཅས་ཡིན་པས་མ་ངེས་པར་ཐལ་ཞེས་པའི་ཕན་ཚུན་སྤངས་པའི་ཁྱབ་བྱེད་འགལ་བ་དམིགས་པས་ངེས་པས།།

ལྟོས་བཅས་མ་ཡིན་ཞེས་དེ་ཉིད་ཅེས་འཕེན་པའོ།།གཞན་རིགས་འཕེན་པ་བཅུ་དྲུག་ཡོད།།དཔེར་ན་དུ་བ་ཡོད་པས་མེ་ཡོད་པའི་འབྲས་རྟགས་དང་།མེ་མེད་པས་དུ་བ་མེད་པའི་རྒྱུ་མི་དམིགས་པས་གཉིས་ལ་མཚོན་ན་ཐལ་བཟློག་གཉིས་ཕན།།
ཚུན་གྱི་བསྒྲུབ་བྱ་ལོག་པ་རྟགས་ཡིན་ཞིང་།གཅིག་གི་རྣལ་ཁྱབ་ཅིག་ཤོས་ཀྱི་བཟློག་ཁྱབ་ཡིན་པས་ཁྱབ་པ་འབྲེལ་ཞིང་ཕྱོགས་ཆོས་འགལ་བ་དག་གཞི་གཅིག་གི་སྟེང་དུ་བསྒྲུབ་བྱ་མེད་བཞིན་དུ་རྟགས་ཁས་ལེན་པ་ལ།གཅིག་གི་ཐལ་བ་བརྗོད་པས་གཅིག་གི་རང་།
ད་འཕེན་ཏེ་མེ་མེད་པའི་ཕྱིར་དུ་བ་མེད་པར་ཐལ་ཞེས་རྒྱུ་མི་དམིགས་པའི་ཐལ་བས་དུ་བ་ཡོད་པའི་ཕྱིར་མེ་ཡོད་ཅེས་འབྲས་རྟགས་ཀྱི་རང་རྒྱུད་འཕེན་ལ།དུ་བ་ཡོད་པའི་ཕྱིར་མེ་ཡོད་པར་ཐལ་ཞེས་འབྲས་རྟགས་ཀྱི་ཐལ་བས་མེ་མེད་པའི་ཕྱིར་དུ་བ་མེད་ཅེས་རྒྱུ་མི
མིགས་པ་རང་རྒྱུད་དུ་འཕེན་ནོ།།འགལ་དམིགས་བཅུ་གཉིས་པོའི་སྐོར་ནས་མེ་དང་བ་མོའི་རེག་པ་ཕན་ཚུན་འགོག་པ་ཁྱབ་བྱེད་འགལ་བ་དམིགས་པ་དང་འགལ་བས་ཁྱབ་བྱ་དམིགས་པ་གཉིས་དང་།དུ་བ་དང་བ་མོའི་རེག་པ་ཕན་ཚུན་འགོག་པ་ཁྱབ་བྱེད
གལ་བའི་འབྲས་བུ་དམིགས་པ་དང་།རྒྱུ་དང་འགལ་བའི་ཁྱབ་བྱ་དམིགས་པ་གཉིས་དང་།མེ་དང་སྤུ་ལོང་བྱེད་པ་ཕན་ཚུན་འགོག་པ་རྒྱུ་དང་འགལ་བ་དམིགས་པ་དང་རང་བཞིན་འགལ་བའི་འབྲས་བུ་དམིགས་པ་གཉིས་དང་།དུ་བ་དང་གྲང་རེག་ཕན་ཚུན
འགོག་པ་རང་བཞིན་འགལ་བའི་འབྲས་བུ་དམིགས་པ་རྒྱུ་དང་འགལ་བ་དམིགས་པ་གཉིས་དང་།ཙནྡན་གྱི་མེ་དང་གྲང་རེག་ཕན་ཚུན་འགོག་པ་འགལ་བའི་ཁྱབ་བྱ་དམིགས་པ་དང་།ཁྱབ་བྱེད་འགལ་བ་དམིགས་པ་གཉིས་དང་།ཙནྡན་གྱི་མེ་དང་སྤུ་ལོང་བྱེད།ཕན་ཚུན

བོག་པ་རྒྱུ་དང་འགལ་བའི་ཁྱབ་བྱ་དམིགས་པ་དང་།ཁྱབ་བྱེད་དང་འགལ་བའི་འབྲས་བུ་དམིགས་པ་གཉིས་དང་།ཤ་པས་ཤིང་བསྒྲུབ་པའི་ཐལ་བས་ཤིང་བཀག་པས་ཤ་པ་འགོག་པའི་རང་རྒྱུད་དང་།ཤིང་མེད་པའི་ཕྱིར་ཤ་པ་མེད་པར་ཐལ་བས་ཤ་པ་ཡོད་པའི་ཕྱིར་ཤིང
ཡོད་ཅེས་འཕེན་ཏེ་རང་བཞིན་གྱི་རྟགས་ཁྱབ་བྱེད་མི་དམིགས་པས་ཕན་ཚུན་འཕེན་པ་ན།གཅིག་གི་རྗེས་འགྲོའི་ཁྱབ་པ་གཅིག་གི་བཟློག་ཁྱབ་ཏུ་འགྱུར་རོ།།།གཉིས་པ་ཐལ་འགྱུར་ལྟར་སྣང་བ་ལ་མཚན་ཉིད་དང་།དབྱེ་བ་གཉིས་ལས་དང་པོ་ནི།འདོད་བརྗོད་མི་འདོད་བསྒྲུབ་པ
མེད།ཐལ་བ་ལྟར་སྣང་གི་མཚན་ཉིད་ནི།ཁས་བླངས་ཀྱི་རྟགས་ལ་མི་འདོད་པའི་བསྒྲུབ་བྱ་འཕེན་པ་མེད་པའོ།།གཉིས་པ་དབྱེ་བ་ལ་བཞི་རྟགས་མ་གྲུབ་པ་དང་།འགལ་ན་ཁྱབ་པ་མེད་པ་དང་།མ་ངེས་ནས་ཁྱབ་པ་མེད་པ་དང་།འདོད་པས་ལན་ཐེབས་པ་བཞིའོ།།གསུམ་པ་རྩོད་པ
སྤང་བ་ནི།།ཁས་བླངས་གཏན་ཚིགས་ཡིན་ན་ནི།།གཏན་ཚིགས་བཞི་པ་སྲིད་པར་འགྱུར།།ཁས་བླངས་རྟགས་སུ་མི་རུང་ན།ཐལ་བས་བསྒྲུབ་པ་མི་འཐད་ལོ།།མུ་སྟེགས་བྱེད།།ཁ་ཅིག་གཞན་གྱིས་ཁས་བླངས་པ་རྟགས་ཡིན་ན།རྟགས་གསུམ་དུ་མི་འདྲ་བར་འགྱུར་ལ།མིན།
་ཐལ་འགྱུར་གྱི་ཕྱོགས་ཆོས་མི་འགྲུབ་བོ་ཞེ་ན།གཞན་གྱིས་ཀུན་ཏུ་བརྟགས་པ་ལ།།ཐལ་བས་བསྒྲུབ་པ་སྐྱོན་ཡོད་མིན།།ཕྱིར་རྒོལ་ཆོས་འགའ་ཞིག་གིས་ཁྱབ་བྱ་ཁས་ལེན་བཞིན་དུ་ཁྱབ་བྱེད་མི་འདོད་པ་ལ་ཐལ་འགྱུར་གྱི་ངག་འཇུག་སྟེ།དཔེར་ན་རིགས་པ་ཅན་སྤྱི་གཅིག
མ་དང་འབྲེལ་བ་དང་།ཡན་ལག་ཅན་གྱི་རྫས་གཅིག་ཡན་ལག་དུ་མ་དང་འབྲེལ་པ་དང་།གྲངས་ཅན་ནམ་མཁའི་ཡོན་ཏན་ཅན་གྱི་སྒྲ་རྟག་པ་དང་།འགའ་ཞིག་དུ་བ་མཐོང་བཞིན་དུ་མེ་མེད་དུ་འདོད་པ་ལ་སོགས་པ་ལ་ཐལ་བ་བརྗོད་པ་སྐྱོན་མེད་དོ།།གཉིས་པ་ལན་འདེབས་

པའི་ཚུལ་ལ་གཉིས་ལས།ཐོག་མར་གཞན་ལུགས་དགག་ན།ཐལ་འགྱུར་ལན་ནི་སྒོ་གསུམ་ཞེས།།ཁབ་ཅན་པ་དེ་སྐད་སྨྲ།།བོད་རྣམས་ཐལ་འགྱུར་གྱི་ལན་ལ་གཏན་ཚིགས་མ་གྲུབ།།ཁྱབ་པ་མ་གྲུབ།འདོད་ཐོག་ཅེས་གསུམ་ལོས་མི་སྲིད་དོ།།ཞེས་ཟེར་རོ།།
འདི་མི་འཐད་དེ།འགལ་དང་མ་ངེས་གཅིག་ཏུ་འགྱུར།།འདོད་ན་ལྟར་སྣང་གཉིས་སུ་འགྱུར།།དེ་མཐར་གཏན་ཚིགས་ལྟར་སྣང་ཀུན།།མ་གྲུབ་གཅིག་ཏུ་འདུ་བར་འགྱུར།།མཐུན་ཕྱོགས་མི་མཐུན་ཕྱོགས་གཉི་ག་ལ་འཇུག་རའི་མ་ངེས་པ་དང་།མི་མཐུན་པ།
ཕྱོགས་ཁོ་ན་ལ་འཇུག་པའི་འགལ་བ་གཉི་ག་ལ་ཁྱབ་པ་མ་གྲུབ་པའི་ལྟར་སྣང་གཅིག་ཏུ་འགྱུར་ལ་འདོད་ན་ལྟར་སྣང་ཐམས་ཅད་གཏན་ཚིགས་མ་གྲུབ་པ་དང་ཁྱབ་པ་མ་གྲུབ་པ་གཉིས་སུ་འགྱུར་རོ།།དེ་ལྟ་ན་སྐྱོན་ཐམས་ཅད་མ་གྲུབ་པ་གཅིག་ཏུ་འདུ་བར་འགྱུར།།
བས།མཐར་ཐལ་འགྱུར་སྐྱོན་ཅན་ཐམས་ཅད་ལ་མ་གྲུབ་ཅེས་བརྗོད་པས་ལན་ཐེབས་པར་འགྱུར་རོ།།།།མ་གྲུབ་གཉིས་སུ་འབྱེད་ན་མཚུངས།།ཡང་ན་འགལ་ལ་དེ་འཁྲུལ་འགྱུར།།གལ་ཏེ་གཉིས་ཀ་མ་གྲུབ་པ་ཡིན་མོད་ཀྱི་རྟགས་དང་ཁྱབ་པ་
གགཉིས་སུ་མ་ཕྱེ་ན།ངོས་མི་ཟིན་པས་རྩོད་པ་མི་བདེའོ་ཞེ་ན།འོ་ན་གཉིས་ཀ་ཁྱབ་པ་མ་གྲུབ་པ་ཡིན་མོད་ཀྱི།འགལ་བ་དང་མ་ངེས་པ་གཉིས་སུ་མ་ཕྱེ་ན་ངོས་མི་ཟིན་པས་རྩོད་པ་མི་བདེ་བ་མཚུངས་སོ།།ཡང་ན་འགལ་བའི་སྐབས་སུ་ཁྱབ་པ།
མ་གྲུབ་ཅེས་བརྗོད་ན་འཁྲུལ་པར་འགྱུར་ཏེ།དཔེར་ན་སྒྲ་བྱས་པར་འདོད་པ་ལ་བྱས་པའི་ཕྱིར་རྟག་པར་ཐལ་ཞེས་འགལ་བ་བརྗོད་པའི་ཐལ་འགྱུར་ལ།བྱས་ཀྱང་མི་རྟག་ན་ཅི་སྟེ་ཁྱབ་པ་མ་གྲུབ་ཅེས་བརྗོད་ན་བྱས་པ་ལ་རྟག་པ་སྲིད་པར།

ཤུགས་ལ་ཁས་ལེན་དགོས་ཏེ།ཤེས་བྱ་རྟོགས་སུ་བཀོད་པ་བཞིན་ནོ།།གཉིས་པ་རང་གི་ལུགས་ནི།དེས་ན་མཁས་པས་ཐལ་འགྱུར་ལན།།རྣམ་པར་ཐར་པའི་སྒོ་བཞིས་གདབ།།ཐལ་བའི་ལན་ནི།འགལ།མ་ངེས།མ་གྲུབ།འདོད་པ་གྲུབ་པ
སྟེ་སྒོ་བཞིའོ།།ལན་གྱིས་བཟློག་པར་མི་ནུས་ན།།དེ་ཡི་རྗེས་འབྲང་དམ་པའི་ལུགས།།ཐལ་འགྱུར་ཡང་དག་ལན་གྱིས་བཟློག་མ་ནུས་ན་ཁྲོ་བ་དང་ཁོན་དུ་འཛིན་པ་དང་།བདག་ལ་བསྟོད་ཅིང་གཞན་ལ་སྨོད་པ་དང་།གླུ་ག་རི་དང་བཞེད་གད་དག
གིས་རིགས་པ་སུབསོ་པ་ནི་ཐབས་རྡུགས་པ་ཡིན་པས་བདེན་པའི་རྗེས་སུ་འབྲང་བ་དམ་པའི་རྣམ་ཐར་ཡིན་ནོ།།དེ་ལྟར་བསྒྲུབ་དང་སུན་འབྱིན་གྱི།།རིགས་པའི་གཞུང་ལུགས་གང་གིས་ཤེས།།མཁས་པ་དེ་ནི་རྫོགས་པ་ཡི།།སངས་རྒྱས
རྣམས་ཀྱི་བསྟན་པ་འཛིན།།ཚད་མ་རིགས་པའི་གཏེར་ལས།གཞན་དོན་རྗེས་སུ་དཔག་པ་བརྟག་པའི་རབ་ཏུ་བྱེད་པ་སྟེ་བཅུ་གཅིག་པའོ།།།།སྐྱེ་བ་སྐྱེ་བ་རྣམས་སུ་ཡང་དང་ཡང་།།མཁས་པ་མཁས་པ་རྣམས་ལ་སྔོན་སྦྱངས་པས།།ཚེ་འདིར་ལན་རེ་ཟུང་རེ་ཐོས
ཙམ་གྱིས།།གཞུང་ལུགས་ཀུན་ཤེས་ཀུན་དགའ་རྒྱལ་མཚན་དཔལ།།ཕྱོགས་ལས་རྣམ་རྒྱལ་ཕྱོགས་གླང་གྲགས་པའི་གཞུང་།།མདོ་དང་རྣམ་འགྲེལ་དེ་འགྲེལ་དང་བཅས་རྣམས།།ལེགས་པར་རྟོགས་ཤིང་རྟོག་གེའི་ཚུལ་ཤེས་ནས།།ཡང་དག
རིགས་མཆོག་རིགས་པའི་གཏེར་འདི་བསྒྲུབས།།ཐུབ་པ་སེར་སྐྱ་རྐང་མིག་པ་དང་འུག་པའི་བུ།།མཁའ་གོས་ཅན་དང་ཚུ་རོལ་མཛེས་པའི་གཞུང་འཛིན་པ།།ཐོས་སྒྲོགས་པ་དང་གངས་རིའི་ཁྲོད་གནས་སྤྱི་རྣམས་ཀྱི།།རྟོག་གེ་ངན་འཇོམས་བསྟན

ཆོས་ཆེན་པོ་འདི་བྱས་སོ།།བློ་ཡི་ནུས་པ་ཅུང་ཟད་ཡོད་ཀྱང་ལེགས་བཤད་སྙིང་པོ་མ་རྙེད་ཅིང་།།ཉིན་དང་མཚན་དུ་འབད་པ་བྱས་ཀྱང་གཞུང་ལུགས་ཕྱོགས་རེ་དཔྱིས་མ་ཕྱིན།།རྟག་ཏུ་བརྩོན་པས་ཏིང་འཛིན་བསྒྲུབས་ཀྱང
སངས་རྒྱས་དགྱེས་པའི་ལམ་ལས་གོལ།།སྙིགས་དུས་སྐྱེ་བོ་ཆོག་ཤེས་རྣམས་ཀྱང་ལེགས་པར་སོམས་ལ་མཁས་པ་བསྟེན།།སྡེ་བདུན་རིགས་པའི་དེ་ཉིད་འདི་ཡིན་ཞེས།།རྒན་པོའི་ལུགས་ངན་དོར་ནས་ངས་འདི་བཤད།།རིགས་པ་མཁྱེན་པ་དེ་དག་འདི
ཞེད་མོད།།ལན་མང་ཐོས་ཀྱང་བླུན་པོའི་སྤྱོད་ཡུལ་མིན།།ལེགས་པར་བཤད་པས་བློ་གྲོས་མིག་ཕྱེ་ནས།།ཤེས་བྱའི་དེ་ཉིད་ཇི་བཞིན་ལེགས་བསྟན་པའི།།དགེ་བ་འདི་ཡིས་ཐམས་ཅད་གཟིགས་པ་ཉིད།།ཐོབ་ནས་འགྲོ་བ་ཀུན་གྱི་སྐྱབས
གྱུར་ཅིག།ཚད་མ་རིགས་པའི་གཏེར་ཞེས་བྱ་བའི་བསྟན་བཅོས་འདི་ནི་ཡུལ་བྱང་ཕྱོགས་ཀྱི་རྒྱུད་དུ་བྱུང་བ་སྒྲ་དང་།ཚད་མ་དང་།སྡེབ་སྦྱོར་དང་།སྙན་ངག་དང་།ཚིག་གི་རྒྱན་དང་།མིང་གི་མངོན་བརྗོད་དང་།ཐ་སྙད་ཀྱི་གཙུག་ལག་རྣམས
ལེགས་པར་ཤེས་པས།འཆད་པ་དང་།རྩོམ་པ་དང་།རྩོད་པའི་ཚུལ་ལ་སྤོབས་པ་དགེ་བ་ཅན།ཀུན་ལས་བཏུས་དང་།སྡེ་བདུན་ཕྱིན་ཅི་མ་ལོག་པར་ཁོང་དུ་ཆུད་ཅིང་།ལུང་དང་།རིགས་པ་དང་།མན་ངག་གི་ཚུལ་མཐའ་དག་ལ་
བློའི་སྣང་བ་ཐོབ་པ།ཤཱཀྱའི་དགེ་སློང་ཀུན་དགའ་རྒྱལ་མཚན་དཔལ་བཟང་པོ་ཞེས་བྱ་བས་སྡེབ་སྦྱོར་སྤངས་ནས་གོ་བདེ་བར་བཀྲོལ་ཏེ།དཔལ་ས་སྐྱའི་གཙུག་ལག་ཁང་དུ་སྦྱར་བའོ།།བཀྲ་ཤིས་པར་གྱུར་ཅིག།

འདིབརྒྱམན་ཅོ
བྱམས་མརྒྱསམཐོ་གྱི་རྒྱ
མམནནག་མམ་ཀྱནམཔོར་ལབ་་འགྱུརའཅིན་སཅོ